STEUNPILAAR – Waepad-kind
'n Steunpilaar, 'n woord met baie betekenisse. Daar is baie woorde wat ons min gebruik in die lewe of wat oor ons lippe kon. Sit vir 'n oomblik stil en dink, en daar sal baie by jou opkom. Ons lewe in 'n lewe wat ons geleer het om in afkortings te praat en nie net te skryf nie. Dit is nie van ons besige lewe nie, nee dit is omdat ons in 'n groef verval het want almal doen dit, as ek dit nie ook doen nie, dan beteken dit ek is agter in die lewe.
'n Steunpilaar, is 'n woord wat baie betekenisse het. Die gebou kan nie reg op staan as daar nie 'n steunpilaar gebou is wat dit gaan ondersteun nie. Jan of Hermien was vir my 'n steunpilaar toe my moeder baie siek geword het en hulle kon help om haar te versorg in my afwesigheid. Met God as jou steunpilaar.
Dan kom daardie dag wat iemand uit die bloute jou hulp nodig het, juis die dag wat jy voel jy is in die donkerste gat en jy wag vir die klonte om van bo op jou kop te val om jou te begrawe. Die Here se plan was dalk daardie spesifieke dag om jou te leer dat daar ander is wat jou moet gebruik vir 'n steunpilaar. Jy moet die leer vat en uit jou gat klim om iemand by te staan, jy moet vergeet van jou probleme. Jou fokus word verskuif en onmiddellik swaai jou gedagtes na 'n ander kant. 'n Positiewe kant.
Vir 'n uur of langer is daar iemand wat belangriker as jy is. Iemand wat dalk sy lewe sou verloor as jy nie gehelp het nie. Iemand het dalk net jou gebed nodig gehad want dit het gevoel of sy gebede net tot teen die dak gaan en nie hoër nie. Dit hoef nie net 'n mens te gewees het wat jou hulp benodig nie, dit kan 'n dier ook wees. Jou eie bloed familie het jou dalk meer nodig as wat jy besef. Partykeer besef 'n mens nie self watter steunpilaar jy vir mense om jou is nie. Want jy is donker in die binne kant van jou.
Na hierdie daad dink ek kan daar beslis nie 'n moontlikheid wees dat jy nog steeds in jou selfde gat as vanoggend is nie. Om te besef dat ander se situasies dalk groter as myne is. Dat hulle omstandighede so erg is dat ek my kop in 'n gat kan druk van skaamte. Klop jou hart nie vinniger nie. Voel jy goed binne in jou dat jy op die regte plek was. Is dit nie vir jou 'n goeie bewys dat jou lewe hier op aarde baie belangrik is om in 'n gat te wees nie.
Dink weer oor die woord steunpilaar. Vir hoeveel mense is jy 'n oor, 'n druk, 'n afpak, 'n vriend, stilte wat party nodig het. Hoeveel mense is daar vir jou, alles in die lewe werk beide kante toe. Dit is 'n gee en neem.
"If you want to lift yourself up. LIft up someone else."
Mag jou diep gat waarin jy jouself bevind, vinnig 'n leer kry want daar is regtig ander wat jou nodig het in die lewe.
Posted on May 2, 2021 by hanadutoit	This entry was posted in Wêreld and tagged hanadutoit, steunpilaar, waepad, waepadkind, wereld. Bookmark the permalink.